
ΠΑΝΕΠΙΣΤΗΜΙΟ ΠΕΙΡΑΙΩΣ

ΤΜΗΜΑ ΔΙΕΘΝΩΝ ΚΑΙ ΔΗΜΟΣΙΩΝ ΣΧΕΣΕΩΝ

Πειραιάς, 4-12-2018
ΔΕΛΤΙΟ ΤΥΠΟΥ

Το Πανεπιστήμιο Πειραιώς και το Πολιτικό Τμήμα της Γερμανικής Πρεσβείας διοργανώνουν ενημερωτική εκδήλωση στις 7 Δεκεμβρίου 2017, ώρα 12:00 στην Αίθουσα Συνεδρίων του Πανεπιστημίου (Καραολή & Δημητρίου 80, 18534, Πειραιάς) σχετικά με το πρόγραμμα «Διεθνείς Κοινοβουλευτικές Υποτροφίες» (Internationales Parlaments-Stipendium).

Το Πρόγραμμα δίνει την ευκαιρία σε νέους/ νέες επιστήμονες που επιθυμούν να ασχοληθούν ενεργώς με τις δημοκρατικές διαδικασίες να γνωρίσουν το Γερμανικό κοινοβουλευτικό σύστημα και την πολιτική διαδικασία λήψεως αποφάσεων μέσω μιας ασκήσεως 5 μηνών σε γραφεία βουλευτών.

Για πέμπτη χρονιά φέτος υλοποιείται το πρόγραμμα της Διεθνούς Κοινοβουλευτικής Υποτροφίας (IPS) που επιτρέπει σε πτυχιούχους από την Ελλάδα να μεταβούν στο Βερολίνο, να εργαστούν στα πλαίσια πρακτικής εργασίας στα γραφεία γερμανών βουλευτών και να παρακολουθήσουν σεμινάρια σε πανεπιστήμια του Βερολίνου αλλά και μια σειρά από εκδηλώσεις. Η Διεθνής Κοινοβουλευτική Υποτροφία (IPS) είναι πρωτοβουλία της Ομοσπονδιακής Κάτω Βουλής της Γερμανίας και τελεί υπό την αιγίδα της Βουλής των Ελλήνων. Κάθε χρόνο χορηγούνται 120 υποτροφίες σε υποψήφιους με έκδηλο πολιτικό ενδιαφέρον, προερχόμενους από 41 διαφορετικές χώρες. Το πρόγραμμα διεξάγεται από το 1986 και λαμβάνει χώρα κάθε χρόνο από την 1η Μαρτίου έως την 31η Ιουλίου σε συνεργασία με τα Πανεπιστήμια του Βερολίνου.
Κατά την έναρξη του προγράμματος οι υποψήφιοι δεν πρέπει να υπερβαίνουν το τριακοστό έτος της ηλικίας τους, ενώ προϋπόθεση είναι να διαθέτουν πτυχίο πανεπιστημιακού ή τεχνολογικού ιδρύματος ανώτατης εκπαίδευσης και άριστη γνώση της γερμανικής γλώσσας. Η υποτροφία περιλαμβάνει μηνιαία αποζημίωση 500 Ευρώ, δωρεάν διαμονή καθώς και ασφαλιστική κάλυψη ασθενείας, ατυχήματος και αστικής ευθύνης. Επιπλέον, η υποτροφία καλύπτει τα έξοδα μετάβασης προς και από το Βερολίνο.
Στο πρόγραμμα IPS έχουν συμμετάσχει μέχρι σήμερα περισσότερα από 2.000 άτομα. 

Οι αιτήσεις για συμμετοχή στο πρόγραμμα αποστέλλονται ηλεκτρονικά στην Πρεσβεία

της Ομοσπονδιακής Δημοκρατίας της Γερμανίας. Η προθεσμία για υποβολή αιτήσεων

από την Ελλάδα είναι μέχρι τις 31 Ιουλίου.
Αναλυτικές πληροφορίες καθώς και το έντυπο της αίτησης υπάρχουν στην σελίδα:

http://www.bundestag.de/ips 

Για περισσότερες πληροφορίες μπορείτε να απευθυνθείτε στην Πρεσβεία της

Ομοσπονδιακής Δημοκρατίας της Γερμανίας (πολιτικό τμήμα: pol-100@athe.diplo.de τηλ. 210 7285307)
Από το Τμήμα Διεθνών & Δημοσίων Σχέσεων
Καραολή & Δημητρίου 80

185 34 Πειραιάς

Τηλ: 210 4142245, 210 4142248 Fax: 210 4142347

Email: publ@unipi.gr

